钦定古今图书集成/明伦汇编/闺媛典/第280卷 > 皇清十三 > 程一佐妻郑氏
## 钦定古今图书集成/明伦汇编/闺媛典/第280卷 > 皇清十三 > 程一佐妻郑氏

按《歙县志》：郑氏，程一佐妻。事翁姑以孝闻。夫病，刲股以进，卒不起，遂矢志抚姑，佐兄弟六人家累千金，及是析产，氏曰：“孀妇幼子挟多金何为？” 乃全委之伯氏，内外交蚀，不数载而尽。岁饥，母子𫗦糠籺无怨。会兵警，令子媳捧祖先遗像以行，他弗顾也。年六十有六卒，旌表。